Neuvoston asetus (ETY) N:o 879/73 annettu 26 päivänä maaliskuuta 1973 jäsenvaltioiden humala-alan hyväksytyille tuottajaryhmittymille myöntämien tukien myöntämisestä ja korvaamisesta



Virallinen lehti nro L 086 , 31/03/1973 s. 0026 - 0028

Suomenk. erityispainos Alue 3 Nide 5 s. 0131

Kreikank. erityispainos: Luku 03 Nide 9 s. 0130

Ruotsink. erityispainos Alue 3 Nide 5 s. 0131

Espanjank. erityispainos: Luku 03 Nide 7 s. 0003

Portugalink. erityispainos: Luku 03 Nide 7 s. 0003



NEUVOSTON ASETUS (ETY) N:o 879/73 annettu 26 päivänä maaliskuuta 1973 jäsenvaltioiden humala-alan hyväksytyille tuottajaryhmittymille myöntämien tukien myöntämisestä ja korvaamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon humala-alan yhteisestä markkinajärjestelystä 26 päivänä heinäkuuta annetun neuvoston asetuksen (ETY) N:o 1696/71(1) ja erityisesti sen 10 artiklan 1 kohdan, ottaa huomioon komission ehdotuksen, sekä katsoo, että on syytä antaa jäsenvaltioiden tuottajaryhmittymille myöntämien tukien soveltamista koskevat yleiset edellytykset ja säännöt sekä yksityiskohtaiset säännöt näiden tukien korvaamisesta Euroopan maatalouden ohjaus- ja tukirahaston ohjausosastosta, tuottajaryhmittymien perustamisen ja toiminnan tuen myöntämiseksi ja korvaamiseksi samoilla edellytyksillä on täsmennettävä tuottajaryhmittymien toimintaan kuuluvan kaupan pidettävän tuotannon arvon laskentamenetelmät sekä näiden ryhmittymien hallintokulut; näiden laskutoimitusten on perustuttava luotettavaan kirjanpitoon; joissain tapauksissa on kuitenkin vaikea hankkia tällaisia tietoja, minkä vuoksi olisi hyväksyttävä väliaikaisesti kiinteämääräinen menetelmä; vuodella, jolle tukea pyydetään, tarkoitetaan kahdentoista kuukauden ajanjaksoa; tämä ajanjakso alkaa ensimmäisen vuoden osalta hyväksymispäivänä, ja on tarpeen täsmentää edellytykset tuen myöntämiselle uusiin lajikkeisiin siirtymiseksi ja viljelmien uudistamiseen, ja erityisesti olisi määriteltävä nämä toimet; rakenteellisen tehokkuuden varmistamiseksi on säädettävä, että näitä toimia koskevien säännösten olisi liityttävä osana yhteisiin tuotannon sääntöihin ja toimien olisi koskettava tiettyä vähimmäisalaa; on asianmukaista rajoittaa tuen suuruus eri toimista aiheutuvien kustannusten tasolle, ON ANTANUT TÄMÄN ASETUKSEN: I OSASTO Tuki perustamiseen ja toimintaan 1 artikla Laskettaessa hyväksyttyjen tuottajaryhmittymien, jäljempänä "ryhmittymien", asetuksen (ETY) N:o 1696/71 8 artiklassa tarkoitettua tukea otetaan huomioon: - tuottajat, jotka ovat ryhmittymän jäseniä päivänä, jona ryhmittymä hyväksyttiin, ja jotka ovat olleet ryhmittymän jäseniä koko sen vuoden, jolle tukea pyydetään, - tuottajat, jotka ovat tulleet ryhmittymän jäseniksi hyväksymispäivän jälkeen ja jotka ovat olleen ryhmittymän jäseniä yhdeksän viimeisen kuukauden ajan sinä vuonna, jolle tukea pyydetään. 2 artikla Ryhmittymän kaupan pitämien tuotteiden arvo lasketaan kunkin lajikkeen osalta kertomalla: - asetuksen (ETY) N:o 1696/71 8 artiklan toisen kohdan ensimmäisessä luetelmakohdassa tarkoitettu ja 3 artiklan mukaisesti määritetty keskituotos 100 kilogramman nettopainoa kohden, - saman asetuksen 8 artiklan toisen kohdan toisessa luetelmakohdassa tarkoitetulla ja 4 artiklan mukaisesti määritetyllä keskihinnalla 100 kilogramman nettopainoa kohden. 3 artikla Edellä 2 artiklan ensimmäisessä luetelmakohdassa tarkoitetun keskituotoksen laskemiseksi määritetään lajikkeittain jäsentuottajien kunakin kolmena jäseneksi liittymistä edeltävänä kalenterivuonna kaupan pitämä keskituotos: - käytettävissä olevien luotettavien kaupallisten asiakirjojen ja kirjanpitotietojen perusteella, tai - tällaisten todistusasiakirjojen puuttuessa kertomalla kyseisten lajikkeiden tuotantoon kunakin näinä kolmena vuonna käytetty viljelyala vastaavina vuosina saadulla keskituotoksella, jonka jäsenvaltion toimivaltaiset laitokset ovat todenneet hyväksytyllä tuotantoalueella. 4 artikla Edellä 2 artiklan toisessa luetelmakohdassa tarkoitetun keskihinnan laskemista varten määritetään jäsentuottajien kunakin liittymistään edeltävänä kolmena kalenterivuonna saama keskihinta: - käytettävissä olevien luotettavien kaupallisten asiakirjojen ja kirjanpitotietojen perusteella, tai - tällaisten todistusasiakirjojen puuttuessa niiden kyseisistä lajikkeista maksettujen hintojen perusteella, jotka jäsenvaltion toimivaltaiset laitokset ovat todenneet hyväksytyllä tuotantoalueella. 5 artikla 1. Asetuksen (ETY) N:o 1696/71 8 artiklassa tarkoitettujen hallintokulujen määrä, joka otetaan huomioon laskettaessa tuottajaryhmittymälle myönnettävän tuen enimmäismäärää, on vahvistettava luotettavien kaupallisten asiakirjojen ja kirjanpitotietojen perusteella ja hyväksyttävä jäsenvaltion toimivaltaisten viranomaisten toimesta. 2. Huomioon otettavat hallintokulut määritellään asetuksen (ETY) N:o 1696/71 10 artiklan 2 kohdan mukaisesti. 6 artikla Yhteenliittymät, jotka ovat olleet olemassa asetuksen (ETY) N:o 1696/71 voimaan tullessa, voivat saada tukea perustamiseen ja toimintaan ainoastaan ja siinä määrin kuin niille aiheutuu kuluja kyseisen asetuksen 7 artiklassa säädettyihin edellytyksiin mukautumisesta. II OSASTO Tuki uusiin lajikkeisiin siirtymiseen ja viljelmien uudistamiseen 7 artikla Hyväksytyille tuottajaryhmittymille voidaan myöntää asetuksen (ETY) N:o 1696/71 9 artiklassa tarkoitettua tukea uusiin lajikkeisiin siirtymiseen ja viljelmien uudistamiseen saman asetuksen 7 artiklan mukaisesti. 8 artikla 1. Uusiin lajikkeisiin siirtymisen on koskettava vähintään yhtä hehtaaria ryhmittymää kohden. Kunkin sellaisen lohkon viljelyalan, jolla uusiin lajikkeisiin siirrytään, on oltava vähintään 20 aaria. 2. Uusiin lajikkeisiin siirryttäessä taimet on korvattava uusilla. 9 artikla 1. Uudistetun lohkon viljelyalan yhtenä kappaleena on oltava vähintään yksi hehtaari. 2. Uudistettaessa on asetettava uudelleen ainakin kaikkien taimien tukirakenteet tai tarvittaessa uusittava ne. 10 artikla Kun tuki on enintään 1 500 laskentayksikköä hehtaarilta, ei voi olla suurempi kuin - taimista aiheutuvat tosiasialliset kustannukset, kun kyseessä on siirtyminen uusiin lajikkeisiin, - tarvikkeista aiheutuvat tosiasialliset kustannukset, kun kyseessä on viljelmien uudistaminen. 11 artikla 1. Uusiin lajikkeisiin siirtyminen tai viljelmien uudistaminen ei saa olla alkanut ennen asetuksen (ETY) N:o 1696/71 voimaantuloa. 2. Tukea myönnetään ainoastaan niille entisille viljelyaloille, joilla siirrytään uusiin lajikkeisiin tai jotka uudistetaan. 12 artikla Edellä 8 ja 9 kohdassa tarkoitetuista toimista aiheutuneet tosiasialliset kustannukset todistetaan luotettavilla kaupallisilla ja kirjanpidollisilla asiakirjoilla, jotka jäsenvaltion toimivaltainen viranomainen on hyväksynyt. III OSASTO Yleiset säännökset 13 artikla Asianomaisen jäsenvaltion on toimitettava komissiolle ensimmäisen korvauspyynnön toimittamisen yhteydessä todistus ryhmittymän perustamispäivästä ja hyväksymispäivästä. 14 artikla Komissio tekee päätöksensä hakemusten perusteella kerralla tai useampana ajankohtana yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70(2) 7 artiklan 1 kohdassa säädettyä menettelyä noudattaen. 15 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä maaliskuuta 1973. Neuvoston puolesta Puheenjohtaja A. LAVENS (1) EYVL N:o L 175, 4.8.1971, s. 1 (2) EYVL N:o L 94, 28.4.1970, p. 13